Sciéncias de la Tèrra - Wikipèdia

# Sciéncias de la Tèrra

### Un article de Wikipèdia, l'enciclopèdia liura.

Lei sciéncias de la Tèrra agropon lei sciéncias que seis objèctes d'estudi son la planeta Tèrra, son atmosfèra e sei mars majoras. Per alargar, lei sciéncias de la Tèrra s'interèsson tanben a l'estudi deis objèctes dau sistèma solar.

## [Modificar] Lei domenis màgers

- La geologia es la sciéncia que tracta de la composicien, de l'estructura e de l'istòria de la Tèrra. Inclutz de disciplinas variadas :
  - La paleontologia es la sciéncia que tracta de l'evolucien de la vida sus Tèrra.
  - La tectonica es la sciéncia qu'estudia leis objèctes desformats per lei movements dei placas terrenalas.
  - La petrologia s'interèssa a l'origina, a la formacien e a l'evolucien dei ròcas.
  - La mineralogia estudia la natura, la composicien e l'estructura cristalina dei mineraus.
  - La geoquimia permete de conóisser la composicien quimica dei ròcas, que siegue en elements majors o en elements trais.
  - La geocronologia permete, gràcias en de metòdes variats, de datar una ròca o un dei sieus constituents.
  - Lo geomagnetisme e lo paleomagnetisme s'interèsson au raionament magnetic terrenau e ai sieunei variaciens de lòng dau temps.
  - La vulcanologia estudia la natura fisico-quimica dei volcans e sa pròpria dinamica.
  - La limnologia s'interèssa a l'estudi deis aigas continentalas e deis organismes que li reston.
  - L'idrologia estudia la fisica, la quimia, lei flus e lei relaciens deis aigas.
  - La pedologia (sciéncia dei sòus) s'interèssa a l'estudi dei sòus, e es una disciplina ai raras de la geologia (estudi de l'alteracien dei ròcas, evolucien mecanica e quimica dei sòus) e de la biologia (ròtle deis organismes dins l'alteracien de la ròca maire e l'evolucien dau sòu).
  - La geomorfologia s'interèssa a l'origina e a l'evolucien dau relèu, e mai particularament ai procès, en totei leis escalas de temps e d'espai, qu'interagisson a l'interfàcia entre la litosfèra, l'idrosfèra e l'atmosfèra, e fabregon lei paisatgis.
- La geofisica es la sciéncia qu'estudia la tèrra per de metòdes fisics :
  - La sismologia estudia la natura dei tèrratrémols, la sismotectonica e sei relaciens emé la tectonica.
  - La sismica (sismica reflexien o sismica refraccien) agacha leis estructuras en fonsor gràcias a l'analisi dau ressòn d'una vibracien mandada despuei la susfàcia (explosien, brandilhament ...)
  - La geodesia s'interèssa a la geometria de la Tèrra e ai movements dei placas tectonicas.
  - La gravimetria estudia l'estructura fonsa gràcias ai variaciens de camps de pesantor a la susfàcia.

Apondèm ai sciéncias de la Tèrra la planetologia, qu'estudia lei planetas, satelites, asteroïdes, meteorites e cometas.

Fan part dei sciéncias de l'atmosfèra e deis oceans (o mar majoras) :

- La climatologia, que descriu lei climats e explica lei movements atmosferics ;
- La meteorologia, que consistís en l'estudi e la previsien dei fenomènes atmosferics ;
- L'oceanografia, que consistís en l'estudi e la previsien dei fenomènes oceanics (marèias, corrents, auças, ...).
- La glaciologia estudia la natura fisica e quimica dei sistèmas gelaris e perigelaris.

L'astronomia, estudi de l'univèrs que nòstra planeta es la TÈRRA.

## [Modificar] Aplicaciens de la geologia

- descubèrta e expleitacien dei compausants solides (minarés) e fluides (petròli, aiga, gas) de la crosta terrenala e son energia geotermica ;
- milhorança de l'environament e de la seguretat (previsiens de riscas ligadas au sota-sòu e au sòu, estudis d'impacte, implantacien d'obratgis d'art, cf. geotecnica, idrogeologia, meteorologia ...).

## [Modificar] Ligams extèrnes

  Lei colors de l'aiga vistas de l'espai ! - en francés
  Mineraus e fossiles dei Pireneus - en francés
  Formacien en Sciéncias de la Terra - en francés

Recuperat(ada) de "http://oc.wikipedia.org../../../s/c/i/Sci%C3%A9ncias_de_la_T%C3%A8rra_1c59.html"

Categorias de la pagina: Sciéncias de la Tèrra | Biologia

##### Views

- Article
- Discussion
- Version actuala

##### Recercar

##### Autras lengas

- Български
- Brezhoneg
- Català
- Corsu
- Česky
- Cymraeg
- Deutsch
- ދިވެހިބަސް
- English
- Esperanto
- Español
- Eesti
- Suomi
- Français
- Furlan
- Frysk
- Gaeilge
- Galego
- עברית
- हिन्दी
- Interlingua
- Íslenska
- Italiano
- 日本語
- Lojban
- ქართული
- 한국어
- Lëtzebuergesch
- Limburgs
- Bahasa Melayu
- Plattdüütsch
- Nedersaksisch
- Nederlands
- Norsk (nynorsk)
- Polski
- Português
- Română
- Sardu
- Sicilianu
- Simple English
- Slovenčina
- Slovenščina
- ไทย
- Tagalog
- Tiếng Việt
- 中文